# name
La teoria de Debye-Hückel i les seves aplicacions (1923-2023). Exposició al CRAI Biblioteca de Física i Química. (Novembre 2023)

# metadata.dc.description[].value
Material elaborat pel CRAI Biblioteca de Física i Química.

# metadata.dc.description[].value
Imatge utilitzada per fer publicitat de novetats del CRAI de la Universitat de Barcelona - Vitrina Novembre 2023.

# metadata.dc.description.abstract[].value
El CRAI Biblioteca de Física i Química ha organitzat l’exposició bibliogràfica d’enguany Teoria de Debye-Hückel i aplicacions (1923-2023) per commemorar el centenari de la teoria plantejada de Peter Debye i Erich Hückel sobre la dissolució d’electròlits, publicada el 1923 a la revista Physikalische Zeitschrift.

# metadata.dc.description.abstract[].value
Per primera vegada, es va aconseguir formular una teoria senzilla i completa sobre les propietats en equilibri i en el no-equilibri per a sistemes formats per partícules carregades dissoltes en un medi aquós i no aquós. Les seves aplicacions van des de la biologia molecular, la termodinàmica i l'electroquímica fins als plasmes que apareixen a l'astrofísica.

 

En aquesta exposició es presenten les idees i el desenvolupament d'aquesta teoria tenint en compte el seu context històric i les biografies dels seus creadors Peter Debye (1884-1966), Premi Nobel de Química 1936, i Erich Hückel (1896-1980), capdavanter en el sorgiment de la química quàntica. Finalment, es dona una perspectiva sobre les diferents aplicacions en diversos camps de la ciència i la tecnologia.

# metadata.dc.description.abstract[].value
L'exhibició, en què han col·laborat els professors Francesc Mas Pujadas de la Facultat de Química i Juan Luis Gómez Estévez de la Facultat de Física, consta de sis pòsters. El primer pòster Llei de Debye-Hückel de les dissolucions d’electròlits sintetitza els antecedents, hipòtesis, limitacions, etc. de la teoria de Debye-Hückel. El segon pòster Aplicacions de la teoria de Debye-Hückel explica la incorporació, per part d’altres científics, de nous efectes i conceptes que milloren la teoria i de les seves aplicacions. La resta de pòsters relaten la biografia i la notable activitat acadèmica i científica de cadascun d’aquests eminents científics.

# metadata.dc.description.abstract[].value
L’exposició es complementa amb una mostra de documents rellevants sobre la temàtica que formen part del fons històric del CRAI Biblioteca de Física i Química. La podeu visitar en l’horari habitual a l’hemeroteca del CRAI Biblioteca durant el curs 2023-24.

# metadata.dc.rights[].value
cc-by (c) Universitat de Barcelona. CRAI, 2023

# metadata.dc.subject.other[].value
Universitat de Barcelona. CRAI Biblioteca de Física i Química

# metadata.dc.title[].value
La teoria de Debye-Hückel i les seves aplicacions (1923-2023). Exposició al CRAI Biblioteca de Física i Química. (Novembre 2023)